Drága Barátom!

Sok csalódás, szomorúság és bánat ért az utóbbi időkben. E levelet azért írom neked, hogy szavaim meghallgatásra találjanak.

Reménykedem abban, hogy Te, mint jó barát, segítesz átvészelni ezeket a nehéz időszakokat. Ezekben a gondterhes időkben csak a fájó, ám valahol a mégis derűs múltra tekintek vissza, hol a sok csüggedtség mögött mégis megláttam a jót a rosszban.

Szürke és beteges hétköznapjaim egy-egy percét bearanyozta a szerelem. A szerelem, miről gondolatban sohasem mondtam le és a síromig cipeltem. De az élet sokszor igazságtalan… Így aztán kénytelen voltam bús magányban tengetni mindennapjaimat.

Barátom, segíts enyhíteni fájdalmaimon!

Barátod,

Madách Imre 2018. február 28.

Kedves Imrém!

Rég hallottam felőled. Szomorúan konstatálom a tényt, miszerint mindenféle segítség nélkül kellett megküzdened a nehézségekkel.

Természetesen én, mint jó barátod segítek és kiállok melletted, nem számít, milyen bajok érnek a napokban.

Szerető cimborád,

Arany János 2018. március 02.